Citește Horoscop săptămânal Rac. Previziuni pentru perioada 18 – 24 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Rac și urmarește video Uranissima.
Horoscop săptămânal Rac – 18 – 24 mai 2024
Pe 18 mai, dialoguri anevoioase, purtate în contradictoriu care nu conduc la o rezoluție, ci provoacă pierdere de timp și nervi încordați pe fondul unor argumente neconvingătoare și al eventualelor confuzii pe care le manifestă ambele părți.
Între 18 mai, după ora 13:23′, și începutul zilei de 21 mai, relațiile de familie vor evolua în nota obișnuită, doar premisele socio-profesionale vor fi (mai)dinamice și îi vor pune pe nativi în situația de a se confrunta cu ipostaze mai mult sau mai puțin conflictuale care le vor stârni Racilor reacțiile vehemente, aceștia refuzând să pună în practică niște ordine sau directive.
În ziua de 20 mai, Soarele va intra în zodia Gemenilor și, până pe 20 iunie, va străbate cel de-al doilea sector al sănătății, unde va imprima un aer destins în plan psihic, dar instabil în plan organic; din 23 mai, el va fi completat de efectul benefic și protectiv al planetei Venus, care, până pe 17 iunie, va avea rolul subtil de a chema șansele în diferitele lor forme de manifestare din viața concretă; noroc la informațiile obținute pe cale discretă sau prin intuiție, revelație ori silogisme.
Între 21 mai, după ora 1:34′, și dimineața zilei de 23 mai, regim greu de gestionat al emoțiilor, al trăirilor și al reacțiilor afective. Unele persoane pot dezvolta crize interioare, motivate de evoluția unei relații sentimentale ori a relației lor, în calitate de părinți, cu copiii. Va fi nevoie de autocontrol, de o abordare logică și de cenzurarea exceselor de subiectivitate.
În ziua de 23 mai se va produce Luna Plină în Săgetător, care va solicita cele două case ale sănătății, influențând sistemul locomotor, sistemul muscular la nivelul șoldului și sistemul arterial, funcțiile hepatice și cele biliare. Între 23 mai, după ora 11:24′, și 24 mai, una sau mai multe situații speciale la locul de muncă ar putea antrena modificări salariale sau contractuale.